קיר ג'ון לנון

קיר ג'ון לנון (בצ'כית: Lennonova zeď) או חומת ג'ון לנון (בצ'כית: Zeď Johna Lennona), הממוקמת בכיכר המקדש הגדולה (Velkopřevorské náměstí) מאלה סטראנה, היא חומת גרפיטי חוקית היסטורית בפראג, צ'כיה. לאחר הרצח של ג'ון לנון ב-1980 צויר ציור קיר של לנון על ידי אמן לא ידוע על הקיר, וככל שיותר אנשים הוסיפו ציורי גרפיטי עליו, הקיר הפך אט אט למקום לביטוי חופשי של צ'כוסלובקיה הקומוניסטית דאז. הוא שימש באופן היסטורי להפגנות, והנושא מרכזי שלו הוא ג'ון לנון, אבל הוא כולל גם עיצובים הקשורים לגורמים מקומיים וגלובליים כמו התחממות כדור הארץ. הקיר שימש גם השראה לקירות אחרים ברחבי העולם, כמו קיר לנון בהונג קונג.

הקיר נמצא בבעלות המסדר הריבוני הצבאי של מלטה, שעד 2019 איפשר כל גרפיטי. נכון לשחזור האחרון, הקיר קיים כקיר גרפיטי חצי חוקי; נאסר לצייר עליו בריסוס, ורק חלק מהאזורים בקיר מותרים לשימוש הציבור.

 היסטוריה 
 תחת צ'כוסלובקיה הקומוניסטית 
הקיר ממוקם בכיכר מבודדת מול השגרירות הצרפתית. על הקיר היו שירי אהבה ומסרים קצרים נגד ממשלת צ'כוסלובקיה הקומוניסטית מאז שנות ה-60. המסר הראשון שקשור לג'ון לנון צויר בעקבות ההתנקשות בלנון ב-1980, כאשר אמן אלמוני צייר תמונה בודדת של הזמר-כותב השירים, לרבות כמה ממילות שיריו על אבן יסוד של מזרקה ציבורית. בעקבות כך נוצרה אנדרטה קטנה עם נרות, פרחים, תצלומים וגזרי עיתונים המדברים על הרצח. התקשורת המערבית נאסרה אז במדינה, לכן התמונה והאנדרטה נתפסו על ידי השלטונות כמייצגים של תרבות המערב והתנגדות פוליטית, וכך באפריל 1981 היא נצבעה בצבע ירוק והוסרה על ידי המשטרה החשאית של צ'כוסלובקיה שראתה בה מחאה נגד הממשלה. יום לאחר צביעה מחדש של הקיר, הוא התמלא במסרים פוליטיים, כמו "פאלאך יבכה", ושוב שירים. הקיר ניצבע שוב מחדש ויצויר מחדש לאחר מכן, כאשר מצלמות ושומרי לילה היו מוצבים בקיר כדי למנוע ניסיונות נוספים.
ממוזער|מרכז|קיר לנון בתקופת מסך הברזל, 1981.
ב-1988, החומה הייתה מקור לעצבנות עבור ממשלתו המרקסיסטית-לניניסטית של גוסטב הוסק. לאחר עידן קצר של דמוקרטיזציה וליברליזציה פוליטית המכונה "אביב פראג", הממשלה הקומוניסטית שהוקמה לעת ההיא, פירקה את הרפורמות, ועוררה כעס והתנגדות. צעירים צ'כים כתבו את תלונותיהם על הקיר, ולפי דיווח של אז, זה הוביל להתנגשות בין מאות סטודנטים ומשטרת הביטחון בגשר קארל הסמוך. תנועת הליברליזציה שהסטודנטים הללו עקבו אחריה תוארה כלנוֹֹניזם (לא לבלבל עם לניניזם), והרשויות הצ'כיות תיארו את המשתתפים כאלכוהוליסטים, מטורפים נפשית, סוציופתים וסוכנים של קפיטליזם ושל שוק חופשי מערבי.

 לאחר נפילת מסך הברזל 
לאחר נפילת מסך הברזל והחלפת הממשלה הקומוניסטית, הקיר עבר שינויים ללא הרף והדיוקן המקורי של לנון אבד מזמן תחת שכבות של צבע וגרפיטי חדשים.

ב-17 בנובמבר 2014, יום השנה ה-25 למהפכת הקטיפה, קבוצה של סטודנטים לאמנות בשם Prážská Služba צבעה מחדש את הקיר ללבן והותירה שורה אחת של טקסט שחור, "הקיר נגמר". אבירי מלטה הגישו תחילה תלונה פלילית בגין ונדליזם נגד הסטודנטים, שמאוחר יותר חזרו בהם לאחר שפנו אליהם.
ממוזער|קיר לנון בשנת 2022 לאחר הכללים החדשים שנקבעו. השוו עם מרכז הקיר ב-2025 בתבנית הראשית של הערך.
ביוזמתו של האמן פאבל שסטני, מחבר הלוגו של הפורום האזרחי, קיר לנון צויר שוב באביב 2019 על ידי קבוצת אמנים צ'כים וזרים צעירים, כדי שיזכיר לציבור את המסר המקורי בשנת 30 לנפילת המשטר הקומוניסטי.

באוקטובר 2019, המסדר הריבוני הצבאי של מלטה והמחוז המנהלי ה-1 של פראג, החלו בשחזור קיר לנון. נציג מסדר מלטה, יוהנס לובקוביץ', בנוגע לסיבה לשיפוץ החומה, אמר "המטרה שלנו הייתה למנוע מהחומה להיות אטרקציה תיירותית זולה, שבה כל אחד יכול לצייר שטויות או וולגריוּת. זה לא מצב מכובד (עבור המקום)". בהנחייתו של המעצב הצ'כי פאבל שסטני למעלה מ-30 אמנים צ'כים וזרים צבעו את הקיר בעיצובים חדשים. במהלך השיפוץ הותקן גם חלק מרכזי עשוי מתכת רפלקטיבית עם קו מתאר שחור של ג'ון לנון. החומה נפתחה לציבור במלאת 30 שנה למהפכת הקטיפה, ב-7 בנובמבר 2019, כגלריה באוויר הפתוח עם חוקים חדשים: נאסרו ריסוס גראפיטי, ואלה הותרו כעת רק באזורים הלבנים המיועדים, ובחומרים בלתי נצחיים כגון. עפרונות, טושים או גיר. שוטרים ומצלמות הוצבו ליד הקיר כדי להרתיע ריסוס נוסף ושבירת כללים.

במקביל לשיפוץ הקיר, הוכרז הקיר כאתר הנצחה, זו הפעם הראשונה שהזה קיבל מעמד מוכר רשמית כנקודת ציון חשובה.

ביולי 2021, נפתח מוזיאון חדש להיסטוריה של קיר לנון, ברחוב פרוקופסקה 8. במוזיאון מוצגים חפצים שונים הקשורים לחומה, כגון תמונות, חפצים היסטוריים ומזכרות של הביטלס.

 קישורים חיצוניים 
 קיר ג'ון לנון בפראג (סרטון - הסקירה מימין לשמאל הקיר)

 הערות שוליים 

קטגוריה:פראג: מבנים